*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*153. számú előterjesztés*

Bátaszék Város Önkormányzata Képviselő-testületének 2019. július 11.-én,

16 órakor megtartandó rendkívüli ülésére

*a bátaszéki viziközmű-rendszer 2020. évi beruházási-felújtási-pótlási tervének jóváhagyása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Köbli Kata aljegyző**Tárgyalja:** |

***Tisztelt Képviselő-testület!***

*A víziközmű-szolgáltatásról szóló 2011. évi CCIX. törvény (Vksztv.) 11. §-a* szerint ***„A víziközmű-szolgáltatás hosszú távú biztosíthatósága érdekében - fenntartható fejlődés szempontjaira tekintettel - víziközmű-rendszerenként tizenöt éves időtávra gördülő fejlesztési tervet kell készíteni.”***

*A Vksztv. 11. § (2) bekezdése* szerint a felújítási és pótlási tervrészt a víziközmű- szolgáltató, a beruházási tervrészt az ellátásért felelős készíti el és jóváhagyásra benyújtja minden év szeptember 30-ig a Magyar Energetikai és Közmű-szabályozási Hivatalhoz.

A 2020. évre vonatkozó tervet az E.R.Ö.V Zrt. vezérigazgatója elkészítette (1.sz. melléklet) az ivóvíz rendszerre. A Bátaszék településre tervezett munkák (775.410,-Ft összeggel) az alábbiak: tolózárakna felújítás és tűzcsap csere.

A 2020. évre elfogadandó terv szerinti munkálatok költségét az önkormányzat a bérleti-üzemeltetési szerződésben meghatározott használati díj terhére biztosítja.

 Az E.R.Ö.V. Zrt.-vel kötött bérleti- üzemeltetési szerződés alapján a szolgáltató az éves értékesített vízmennyiség alapján 5 Ft/m3 + ÁFA éves használati díjat fizet az önkormányzatnak a szennyvíz, illetve vízágazat tekintetében. A használati díjak bevételeiből finanszírozhatóak a karbantartási és fejlesztési feladatok.

A használati díj bevételeket ágazatonként elkülönítetten kell kezelni és csak és kizárólag az adott ágazat fejlesztési és karbantartási kiadásaira lehet felhasználni.

A kötelezettségvállalásnak a fentiek alapján meglesz a fedezete.

A fentiekre figyelemmel kérem az alábbi határozati javaslat elfogadását.

**H a t á r o z a t i j a v a s l a t :**

**DTKSZ-B-IV szolgáltatói azonosítójú a viziközmű-rendszer 2020. évi beruházási-felújítási-pótlási tervének jóváhagyására**

Bátaszék Város Önkormányzat Képviselő-testülete;

* 1. az E.R.Ö.V. Víziközmű Zrt. szolgáltatóval egyeztetett 2020. évre vonatkozó beruházási, felújítási és pótlási tervét

a 11-08864-1-004-01-01 hivatali, DTKSZ-B-IV szolgáltatói azonosítójú víziközmű rendszer,

vonatkozásában a jegyzőkönyv melléklete szerinti tartalommal jóváhagyja.

* 1. a 2020. évre elfogadott beruházási, felújítási és pótlási terv szerinti – Bátaszék város közigazgatási területén megvalósuló - munkálatok költségét az önkormányzat a bérleti-üzemeltetési szerződésben meghatározott használati díj terhére biztosítja,
	2. felhatalmazza az E.R.Ö.V. Víziközmű Zrt.-t, hogy a 2020. évre vonatkozó beruházási, felújítási és pótlási tervét a Magyar Energetikai és Közmű-szabályozási Hivatalhoz jóváhagyás végett terjessze be és az eljárásban a Hatóság előtt teljes jogkörrel képviselje,
	3. felhatalmazza a város polgármesterét a meghatalmazási okirat aláírására.

*Határidő:* 2020. szeptember 30.

*Felelős:* dr. Köbli Kata aljegyző

 (a határozat megküldésért) és

 dr. Bozsolik Róbert polgármester

 (a meghatalmazás aláírásáért)

*Határozatról értesül:* E.R.Ö.V Zrt., Szekszárd

 Bátaszéki KÖH pénzügyi iroda

 irattár